Ástríkur gallvaski! (bók)

Ástríkur gallvaski! er myndasaga eftir René Goscinny og Albert Uderzo sem var fyrst birt sem framhaldssaga í tímaritinu Pilote frá Dargaud í október 1959. Sagan kom svo út í bók árið 1961. Sagan fjallar um Gallann Ástrík gallvaska sem býr í þorpi einu í Armoríku sem enn veitir yfirráðum Rómverja mótspyrnu. Ástæðan er töfraseyði sem veitir Göllunum ofurmannlegan styrk. Aðalpersónur bókarinnar eru Ástríkur og vinur hans Steinríkur. Rómverjar ræna seiðkarli þorpsins, Sjóðríki, og Ástríkur og Steinríkur verða að frelsa hann áður en Rómverjar leggja þorpið þeirra undir sig.

Þetta er fyrsta bókin í bókaröðinni Ástríkur og víðfræg afrek hans. Bókin kom út á íslensku hjá Fjölva í þýðingu Þorbjörns Magnússonar í mjúku broti árið 1974, ásamt bókunum Ástríkur og Kleópatra og Ástríkur í Bretalandi. Árið 1967 kom út teiknimynd gerð eftir bókinni af teiknimyndaverinu Belvision, án samþykkis Goscinnys og Uderzos. Eftir það höfnuðu þeir öllum teiknimyndum nema þeir fengju sjálfir að taka þátt í gerð þeirra.Daniel Couvreur, Belvision, « Le Hollywood européen du dessin animé », Le Lombard, 2013. Árið 1999 var bókin valin á lista Le Monde yfir 100 minnisstæðustu bækur 20. aldar.

 Tilvísanir 

Flokkur:Ástríkur
Flokkur:Franskar myndasögur
Flokkur:Bókaárið 1961